Den Vest-Sjællandske Avis, 1842-07-19
Den Geistlige Hr. Lowe yttrede sig meget eftertrykkeligt og krydrede sin Tale med Bibelsprog. Han forsikkrede høitideligt i Foreningens Navn, at de af Hunger omkommende Millioners Taalmodighed, hvilken Dyd Sir Peel og Andre flere Gange havde priset, og paa hvilken de nu forgjeves vilde gjøre Regning var ganske forbi. Dersom altsaa Deputationen fjernede sig, og Ministeren lod Parlamentet prorogeres, uden at forskaffe virksom Hjælp eller i det Mindste lade see et Glimt af Haab, saa vilde følgern, førend en Maaned var forløben, vare skrækkelige og frygtelige. Foreningen troede og Landet ligeledes, at Sir Deel besidder den Magt, ja, saa at sige, den almægtige Magt til at afhjælpe det Onde og forhindre den forestaaende Undergang, og naar han vægrer sig eller tøver med at udøve hiin Magt, som hans Embede og Stilling skienker ham, saa vil hans Ansvar være frygteligt og hans Skyld skrækkelig for den almægtige Guds Domstol, for hvilken han og de Deputerede snart maatte indfinde sig. Sir Peel gav følgende Svar "De maae indsee, mine Herrer, at da disse Gjenstande næsten hver Aften debatteres i Underhuset, kan i dette Øieblik ingen Meddelelse ventes af mig Jeg vil imidlertid sørge for, at de Kiendsgierninger og Angivelser, som De have forelagt mig, blive foredragne Hs. Majestæts Regjering. Jeg har Jntet videre at meddele end (efter en Pause) Udtrykket af min inderligste Medfølelse ved Landets Nød og min Tak for det Vidnesbyrd, som De har aflagt derom." Landets Nød, for en Deel i Forbindelse med Kornlovningen, er det Theema, som nu lyder overalt. Hv Villiers's Motion og Kornlovenes fuldkomne Afskaffelse er faldet igjennem med 231 med 117 St., omendskjøndt Lord J. Russell og hans Partie havde stemmet for samme. J Overhuset har Folkers Angest skrig faaet Luft ved Lord Broughams Organ; han androg paa en speciel Comitee, som skulde undersøge Landers Nød; men ogsaa her blev det Hensigtsmæssige i en saadan Undersøgelse bekæmpet af Ministeriet, og Lord Broughams Forsøg at bringe Sagen formeligt paa Bane afvistes ved Afstemning med stor Majoritet. Den ædle Lords Tale var iøvrigt den bedste Dag i hans Løbebane som Statsmand værdig og udstyret med alle Exempler, som Virkeligneden frembyder. Rystende ere de Enkeltheder, som han anførte. Tusinder af Mennesker, sagde han, ere hele Dagen uden Næring. De nære sig af Ting, som egentlig ikke ere spiselige for Mennesker, og de misunde ret inderligt Svinene, hvis Æde, Mast, de ikke kunne nyde. En trængende Kone er fundet omkommen i en Kjælder, og tre Timer efter døde hendes Barn af Mangel paa Næring. En Mand, som i 15 til 16 Uger havde været uden Arbeide, fik endelig Noget at bestille, efter at have arbeidet i 10 Timer, uden at faae Noget at spise, maatte han tilsidst nedlægge Arbeidet, da han kom hjem, kastede han sig ver en Bænk, og hans Kone udbrød i Taarer, fordi hun vidste, at han endnu den Dag Jntet havde nydt, hvorpaa en barmhiertig Mand var kommet og havde giver dem nogle Penge. Og hvilke ere disse Folk, hvis Lidelser han skildrede Hvem andre end Folket af Abeidsklasserne, hvem Landet skylder Alt, og som have dragt dets commercielle Størrelse til sin nuværende mægtige Høide, Handelsministeren Lord Ripons Svar var rettet mere imod den forlangte Undersøgelse, end der i samme yttredes Tvivl og Røiagtigheden af Lord Broughams Angivelser. Hans Raisonnement gik ud paa, at han betvivlede, at Kornlovene havde en betydelig Andeel i Jndustriens Undertrykkelse og den derved fremkaldte Nød. - J Underhuset har man med meget bifald modtaget en Tilkjendegivelse af Sir Peel, hvorefter han vil andrage paa en bill, hvis Øiemed er en virksom Forsorg for Sikkerheden af Hs. Majestæts Person.